Krenule su prijave za novu, petu po redu, generaciju FER-ovog startup inkubatora SPOCK. SPOCK-ov program startup edukacije je namijenjen studentima preddiplomskih, diplomskih i doktorskih studija svih fakulteta i onima koji su završili studij unazad dvije godine. I ove godine se prijaviti mogu **timovi s već osmišljenim projektima i pojedinci s idejama koji će dobiti pomoć u povezivanju sa studentima FER-a i formiranju tima**. Uz sve pogodnosti iz [prošlogodišnjeg programa](https://spock.fer.hr/kako-je-izgledao-program-cetvrte-generacije-spock-a/), sudionike ove godine očekuje još veći broj radionica i mentora te još kvalitetniji program startup edukacije.

Odabrani sudionici će kroz šestomjesečni program edukacije dobiti priliku da se povežu sa stručnjacima, mentorima, investitorima i partnerima koji će im svojim znanjem i iskustvom pomoći da svoje ideje pretvore u profitabilna rješenja i uspješne startupe. Za prošlogodišnji program prijave su pristigle s čak 11 različitih fakulteta, a SPOCK su uspješno završila čak tri tima koja su se formirala prije početka programa kroz organizirane *brainstorming* radionice. Timovi prošlogodišnje generacije su kroz različita natjecanja[**prikupili više od 200.000 kuna**](https://spock.fer.hr/crop-shepherd-osvojio-dodatnih-10-000-eura-u-sklopu-eit-ovog-programa/) **za razvoj svojih rješenja**, a dobili su i ponudu za investiciju od jednog od najvećih investicijskih fondova koji djeluje na području Republike Hrvatske.

Više informacija o procesu prijava i samome programu dostupno je na [SPOCK-ovoj web stranici](https://spock.fer.hr/otvorene-su-prijave-za-petu-generaciju-spock-a/) ili putem email adrese spock@fer.hr.Za sva dodatna pitanja održat će se i **predstavljanje programa** na kojem će se objasniti proces prijave za pojedince i za timove, aktivnosti vezane za formiranje timova, struktura i tijek samog programa te će se odgovarati na sva pitanja sudionika. Predstavljanje će seodržati **online 22. listopada u 16:00 sati,** a za praćenje predstavljanja **potrebno je prijaviti se putem** [**poveznice**](https://forms.gle/LhYKo3xaYh92W4zC7)**.**

**Prijave projekata i ideja** za sljedeću generaciju SPOCK-a **otvorene su do 30. studenog,** a svi zainteresirani za startup edukaciju mogu se prijaviti putem prijavnog obrasca dostupnog na <https://spock.fer.hr/prijave/>**.**